U ponedjeljak, 30. ožujka 2015., s početkom u 11:30 sati mr. sc. Branko Kukurin održat će predavanje pod naslovom “Tragovi otomanske/turske kulture i civilizacije na hrvatskim sjevernojadranskim prostorima s kulturološkoga i lingvističkoga aspekta” u Zavodu za povijesne i društvene znanosti Hrvatske akademije znanosti i umjetnosti u Rijeci (Gjure Ružića 5/I). Uvodnu će riječ održati akademik Petar Strčić, voditelj Zavoda za povijesne i društvene znanosti HAZU u Rijeci s Područnom jedinicom u Puli, a moderatorica će biti mr. sc. Esma Halepović Đečević, predsjednica Hrvatsko-turskoga društva Rijeka. Organizatori događanja su HAZU Zavod za povijesne i društvene znanosti u Rijeci s područnom jedinicom u Puli i Hrvatsko-tursko društvo Rijeka.